
**NEMŠČINA (pouk na daljavo)**

Spodaj zbrana navodila so napisana za 2 učni uri.

* Za ponovitev in utrjevanje snovi boš v tem tednu izdelal plakat in predstavitev na temo »Mein Haus« *(moja hiša)* oziroma »Meine Wohnung« *(moje stanovanje).*
* Na večji list (risalni list ali karton) najprej nariši svojo hišo oziroma stanovanje z vsemi prostori. Prostore lahko narišeš sam ali zanje najdeš ustrezne sličice v reklamah, letakih. Prostore nato poimenuj z ustreznimi besedami v nemščini. Pri tem upoštevaj tudi določne člene (der, die, das).

Za primer si poglej spodnjo sliko.



* Sedaj pa sledi še opis hiše. Vse to si lepo zapiši v zvezek (Naslov: »Mein Haus« ali »Meine Wohnung«)

Pri opisu boš najprej navedel, kje živiš oziroma stanuješ, zato predlagam, da najprej rešiš stran 73 v delovnem zvezku, nato pa v zvezek napišeš stavek, ki velja zate

(Primer: Ich wohne auf dem Land/Živim na podeželju.)

*Neznane besede si poišči v spletnem slovarju Pons:* <https://sl.pons.com/prevod>

* V nadaljevanju boš napisal, koliko sob oziroma prostorov ima tvoja hiša oz. stanovanje in kateri prostori to so.

(Primer: Das Haus hat 8 Zimmer. Das sind: ein Wohnzimmer, eine Küche …) Pri naštevanju bodi pazljiv pri nedoločnih členih »ein« in »eine«.

* Izberi si 5 prostorov in napiši, kakšni so ti prostori (pridevniki).

(Primer: Das Kinderzimmer ist klein. Die Küche ist modern und praktisch.)

V pomoč pri besedišču ti je lahko spodnja interaktivna vaja:

<https://eucbeniki.sio.si/nem7/3000/index2.html> (pridevniki)

* Za konec napiši še 5 povedi, kaj počneš v posameznih sobah. Glej del. zv., str.75/6

(Primer: In der Küche kochen und backen wir.)

Želim ti veliko uspeha pri ustvarjanju.

Učiteljica Janja